4.7.2022
FI
Euroopan unionin virallinen lehti
C 255/7
V (Ilmoitukset)
KILPAILUPOLITIIKAN TOTEUTTAMISEEN LIITTYVÄT MENETTELYT
EUROOPAN KOMISSIO Ennakkoilmoitus yrityskeskittymästä (Asia M.10829 – KKR / HITACHI TRANSPORT SYSTEM) Yksinkertaistettuun menettelyyn mahdollisesti soveltuva asia (ETA:n kannalta merkityksellinen teksti)
(2022/C 255/07)
1.
Komissio vastaanotti 24. kesäkuuta 2022 neuvoston asetuksen (EY) N:o 139/2004 (1) 4 artiklan mukaisen ilmoituksen ehdotetusta yrityskeskittymästä.
Ilmoitus koskee seuraavia yrityksiä: — KKR & Co.
Inc. (Yhdysvallat) — Hitachi Transport System, Ltd.
(Japani).
KKR & Co.
Inc. hankkii sulautuma-asetuksen 3 artiklan 1 kohdan b alakohdassa tarkoitetun yksinomaisen määräysvallan yrityksessä Hitachi Transport System.
Keskittymä toteutetaan 28. huhtikuuta 2022 ilmoitetulla julkisella tarjouksella.
2.
Kyseisten yritysten liiketoiminnan sisältö on seuraava:
— KKR & Co. on maailmanlaajuinen sijoituspalveluyritys, joka tarjoaa vaihtoehtoisia omaisuudenhoito- sekä pääomamarkkina- ja vakuutusratkaisuja.
KKR rahoittaa sijoitusrahastoja, jotka sijoittavat pääoma-, luotto- ja reaaliomaisuuteen, ja sillä on hedgerahastoja hoitavia strategisia kumppaneita. — Hitachi Transport System on Japaniin sijoittautunut yritys, joka tarjoaa yleisiä sopimuslogistiikkapalveluja ja huolintapalveluja.
3.
Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan.
Asiaa koskeva lopullinen päätös tehdään kuitenkin vasta myöhemmin.
Asia soveltuu mahdollisesti käsiteltäväksi menettelyssä, joka on esitetty komission tiedonannossa yksinkertaistetusta menettelystä tiettyjen keskittymien käsittelemiseksi neuvoston asetuksen (EY) N:o 139/2004 nojalla (2).
4.
Komissio pyytää kolmansia osapuolia esittämään ehdotettua toimenpidettä koskevat huomautuksensa.
(1) EUVL L 24, 29.1.2004, s. 1 (”sulautuma-asetus”).
(2) EUVL C 366, 14.12.2013, s.
5.